stanford-oval/wikipedia huggingface dataset:
Georges Petit
Galleria Petit'n jälkeen

Petit'n kuoltua Galerie Georges Petit'n hankkivat merkittävät taidekauppiaat, veljekset Gaston ja Josse Bernheim, ja heidän kumppaninsa Étienne Bignou. George Keller, joka loi tuolloin yhteistyösuhteet Salvador Dalíin, tuli johtajaksi 1929.
Henri Matisse piti 1931 galleriassa laajan retrospektiivisen näyttelyn, joka on laajin hänen teostensa Ranskassa koskaan pidetty näyttely.
Vuonna 1932 galleriassa oli tärkeä Pablo Picasson teosten retrospektiivinen näyttely. Taidehistorioitsija Michael C. FitzGerald kirjoittaa, että "225 maalausta, seitsemän veistosta ja kuusi kirjankuvitusta sisältänyt näyttely oli todellinen pommi. Jo kokonsa vuoksi, mutta myös siksi, että se kattoi Picasson uran vuodesta 1900 alkuvuoteen 1932."
FitzGerald arvelee, että "Galerie George Petit oli malli siitä, millaiseksi taidekauppiaiden ja keräilijöiden uusi suhde muotoutui 1930-luvun alussa". Hän jatkaa: "Vaikka gallerian nimi modernin taiteen historiassa on maineikas, se oli jo etääntynyt kauaksi alkuperäisestä, kun Picasson restrospektiivi ripustettiin."
Galerie Georges Petit suljettiin 1933, ja sen omaisuus myytiin huutokaupalla.
Näyttelyt

1896 – 13me Exposition International
Aiheesta muualla

Wikimedia Commonsissa on kuvia tai muita tiedostoja aiheesta .
artnet.com, chronology on Alfred Sisley
Website of Hôtel Drouot (Arkistoitu – Internet Archive) (englanniksi) (ranskaksi)
White House image of Morning on the Seine
August Rodin Project, August Rodin: His Life and Art (Arkistoitu – Internet Archive)
The Art Institute of Chicago: Cézanne to Picasso: Ambroise Vollard, Patron of the Avant-Garde
Website of the Galerie Bernheim-Jeune (Arkistoitu – Internet Archive)
Salvador Dali Surreal
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Georges Petit
Karja juomassa on Constant Troyonin maalaus, esillä vuonna 1883 Georges Petit'n galleriassa.
Käännös suomeksi
Chemin de fer Cartier

Chemin de fer Cartier (AAR-lyhenne: QCM) eli Cartier Railway on Québec Cartier Mining Companyn tytäryhtiö, joka vastaa rautatieliikenteestä omistamallaan yhteensä noin 450 kilometrin mittaisella rataosalla Port-Cartierin satamasta Mont Wrightin kaivokselle sekä Lac Jeannineen johtavalla sivuradalla. Rautatien rakentaminen aloitettiin 1958 ja liikenne Port-Cartierin ja Lac Jeanninen välillä aloitettiin vuonna 1960. Mont Wrightiin johtava rataosuus avattiin liikenteelle 1970-luvulla.
Rautatie muodostaa muusta Kanadan rataverkosta täysin erillään olevan kokonaisuuden.
Yhtiön rautatiekalustoon käsittää 20 dieselveturia ja noin 1 200 malmivaunua, ja se kuljettaa noin 146 000 vaunukuormaa malmia vuosittain. Alun perin yhtiö aloitti liikennöinnin General Motorsin Electro-Motive Divisionin valmistamilla EMD GP9 -dieselvetureilla. Myöhemmin yhtiö hankki vetureita GP9-sarjan vetureiden korvaajiksi American Locomotive Companyltä. ALCon valmistamat veturit olivat liikenteessä 16. lokakuuta 2002 saakka. Yhtiön uudempi vetokalusto on General Electricin valmistamia GE AC4400W -sarjan dieselvetureita.
Cinnamon Girl

| ”Cinnamon Girl” Neil Young |
| --- | --- | --- |

Singlen tiedot
 Albumilta: Everybody Knows This Is Nowhere
 Julkaistu: 1970
 Tyylilaji: hard rock
 Levy-yhtiö: Reprise Records
Neil Youngin muut singlet
| ”The Loner” 1969 | ”Cinnamon Girl” 1970 | ”Only Love Can Break Your Heart” 1970 |
Cinnamon Girl on kanadalaisen rock-muusikon Neil Youngin tunnetuimpia kappaleita. Se julkaistiin ensimmäisen kerran vuonna 1969 albumilla Everybody Knows This Is Nowhere. Se julkaistiin seuraavana vuonna myös singlenä. Kappale tunnetaan alusta loppuun jatkuvasta riffistään. Kitarat kappaleessa on viritetty pudottaen ylin ja alin kieli D:ksi (DADGBD).
Kirka on levyttänyt kappaleesta käännösversion nimellä ”Kanelipuun alla” vuonna 1972. Sen sanoitti Jarkko Laine. Myös yhdysvaltalainen Type O Negative on tehnyt kappaleesta oman sovituksen albumille October Rust.
Campi Flegrei

Campi Flegrei
Satelliittikuva Campi Flegreista
| --- | --- |
Tyyppi:  kaldera
Sijainti:  Italiassa, lähellä Napolin kaupunkia.
Vuoristo:  Apenniinit 
Korkeus merenpinnasta:  458  m 
Purkautunut viimeksi:  1538
| --- | --- |
Luokitus:  IUGS Geological Heritage Site (d) (käännä suomeksi) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Campi Flegrei on Italiassa Napolin länsipuolella sijaitseva supertulivuori.
Campi Flegrei on yksi maailman vaarallisimmista tulivuorista. Se ei muistuta perinteistä tulivuorta, koska se on kaldera, eli romahtanut tulivuori. Kalderan läpimitta on noin 12 kilometriä. Siinä on yli 20 kraatteria sekä useita muita aukkoja, joista purskahtelee kuumaa vettä ja kaasua. Suomeksi Campi Flegrei tarkoittaakin ”palavia peltoja”. Kalderassa olevassa höyryävässä ja rikinhajuisessa Solfataran kraatterissa asui muinaisten roomalaisten uskomuksen mukaan tulen jumala Vulkanus. Puolet kalderasta on Napolinlahden alla.
Historia

Campi Flegrei muodostui noin 39 000 vuotta sitten. Muodostumisensa jälkeen supertulivuori on purkautunut merkittävästi ainoastaan kahdesti. Ensimmäisen kerran tämän arvioidaan tapahtuneen 35 000 vuotta ja toisen kerran 12 000 vuotta sitten. Näiden lisäksi tulivuorialueella sattui pienempi purkaus vuonna 1538. Pienempi purkaus kesti kahdeksan päivää ja muodosti uuden Monte Nuovo -tulivuoren.
Tulivuoren aktiivisuus

Campi Flegrein tulivuorella on voimat tappaa satojatuhansia ihmisiä ja muuttaa jopa maapallon ilmastoa. Se on osoittanut heräämisen merkkejä 1950-luvulta lähtien. Tulivuoren päällä olevassa Pozzuolin kaupungissa maankuori kohoaa ja laskee magmakammion muutosten tahtiin. Vuonna 1983 kaupungista evakuoitiin yli 30 000 asukasta purkauksen pelossa, kun maan pinta kohosi lähes kaksi metriä. Vuonna 1985 maankuori alkoi taas laskeutua ja vajosi 20 vuoden aikana metrin verran. Vuonna 2015 alkoi uusi yhä jatkuva nousuvaihe, jonka aikana maan pinta on kohonnut 0,4 metriä. Campi Flegrein maankuori kuumenee koko ajan ja on nyt erittäin kuuma. Myös pienten maanjäristysten sarjat ovat tihentyneet tulivuoren alueella. Napolin ja Pozzuolin satamien edustalle on noussut 25 neliökilometrin laajuinen vedenalainen harjanne, josta purkautuu kaasua yli kolmestakymmenestä sinne revenneestä aukosta.
Koska Campi Flegrei sijaitsee yhdellä maailman tiheimmin asutuista alueista, sen aktiivisuutta seurataan tarkoin. Tulivuoren päällä asuu 360 000 ihmistä ja läheisessä Napolissa noin miljoona ihmistä. Tulivuoren toimintaa seurataan maailman vanhimmassa tulivuorten tutkimuskeskuksessa Osservatorio Vesuvianossa. Siellä seurataan reaaliajassa tulivuoren lämpötilan muutoksia, maanalaisia järistyksiä sekä Napolinlahden merenpohjan lämpötilaa. Italian hallitus nosti joulukuun 2016 tutkimusten perusteella tulivuoren vaaraa uhka-asteikolla vihreästä keltaiseksi, eli jatkuvaa tarkkailua vaativaan. Mahdollisen purkauksen voimakkuudeksi on arvioitu 7 VEI-asteikolla. Sen vaikutuksia kuvaillaan ”superkolossaalisiksi”, jonka seurauksena voi olla raju ilmastonmuutos.
Aiheesta muualla

Kuvia tai muita tiedostoja aiheesta Campi Flegrei Wikimedia Commonsissa
Osservatorio Vesuviano, Campi Flegrei (italiaksi)
Solfataran kraatteri
Colgado de un sueño

| Colgado de un sueño> Kappaleen tiedot |
| --- | --- |
Esittäjä(t):  Serafín Zubiri
Säveltäjä(t):  Chema Purón
Sanoittaja(t):  Chema Purón
Euroviisutiedot
Vuosi:  2000
Maa:  Espanja
Kieli:  espanja
Sijoitus:  18.
Pisteet:  18
Sanat:  sanoitus
Colgado de un sueño on Serafín Zubirin esittämä kappale, jolla hän edusti Espanjaa vuoden 2000 Eurovision laulukilpailussa Ruotsin Tukholmassa.
Kappale sijoittui Euroviisuissa 24. maan joukosta sijalle 18. 18 pisteellä.
Caslon

Adobe Caslon
Caslon on serif-kirjaintyyppi, joka luetaan siirtymäkauden antiikvojen joukkoon. Caslon sopii parhaiten erilaisten julkaisujen leipätekstiin.
Nykyisin käytössä olevat Caslon-kirjaintyypit perustuvat William Caslonin 1700-luvun alussa leikkaamiin kirjakkeisiin, jotka puolestaan pohjautuivat 1600-luvun alankomaalaisiin antiikvoihin. Caslonin kirjaintyyppit olivat laajalti käytössä Englannissa 1700-luvulla, ja ne levisivät sieltä ympäri Euroopan sekä myös Amerikan siirtokuntiin. Benjamin Franklin käytti kirjapainossaan lähes yksinomaan Caslonia. Yhdysvaltain itsenäisyysjulistus ja perustuslaki on ladottu Caslonilla.
Monet fonttivalmistajat, kuten Adobe, Berthold, Bitstream, Elsner+Flake, ITC, Linotype ja URW, ovat tehneet Caslonista omat versionsa. Carol Twomblyn suunnittelemassa Adoben OpenType -versiossa on mukana runsaasti erikoismerkkejä ja ligatuureja.
Aiheesta muualla

Kuvia tai muita tiedostoja aiheesta Caslon Wikimedia Commonsissa
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
Chemmy Alcott

Chemmy Alcott vuonna 2009.
Chimene Mary ”Chemmy” Alcott (s. 10. heinäkuuta 1982 Brighton & Hove, Yhdistynyt kuningaskunta) on englantilainen alppihiihtäjä.
Alcott sijoittui Salt Lake Cityn olympialaisissa 2002 alppiyhdistetyssä neljänneksitoista. Torinon olympialaisissa 2006 hän oli syöksylaskussa yhdestoista ja Val d'Isèren MM-kilpailuissa 2009 viidestoista. Vancouverin olympialaisissa 2010 hän sijoittui syöksylaskussa 13:nneksi ja alppiyhdistetyssä 11:nneksi. Schladmingin MM-kilpailuissa 2013 hän sijoittui supersuurpujottelussa 24:nneksi. Sotšin olympialaisissa 2014 hän sijoittui syöksylaskussa 19:nneksi ja supersuurpujottelussa 23:nneksi. Nuorten MM-kilpailuissa hän oli parhaimmillaan neljäs Sella Nevean yhdistetyn kilpailussa 2002.
Alcott sijoittui maailmancupin osakilpailussa ensimmäisen kerran kymmenen parhaan joukkoon oltuaan yhdeksäs Cortina d'Ampezzon syöksykilpailussa tammikuussa 2004. Parhaimmillaan hän on ollut seitsemäs Reiteralmin superyhdistetyssä joulukuussa 2006. Hän on voittanut kymmeniä Britannian mestaruuksia.
Alcott lopetti uransa kauden 2013–2014 jälkeen.
Aiheesta muualla

Virallinen sivusto (Arkistoitu – Internet Archive) (englanniksi)
Chris Claremont

| Chris Claremont |
| --- | --- |
 Chris Claremont vuonna 2008.
Henkilötiedot
Syntynyt: 30. marraskuuta 1950 (ikä 73) Lontoo, Englanti
Kansalaisuus:  Yhdysvallat
Taiteilija
Ala:  sarjakuvat
Kuuluisimpia töitä:  Uncanny X-Men Excalibur X-Treme X-Men Captain Britain
Aiheesta muualla
www.chrisclaremont.com
Chris Claremont (s. 30. marraskuuta 1950 Lontoo, Englanti) on palkittu yhdysvaltalainen sarjakuvien kirjoittaja ja kirjailija, joka tunnetaan erityisesti 17 vuotta kestäneestä urastaan Uncanny X-Men -sarjakuvasarjan parissa. Hän oli mukana luomassa lukuisia tärkeitä Ryhmä-X:n hahmoja ja kirjoitti useita klassisia tarinoita, kuten Pimeän Feeniksin taru ja Menneen tulevaisuuden päivät.
Aiheesta muualla

Chris Claremontin viralliset sivut
Carla Del Ponte

Suurlähettiläs Carla del Ponte
Carla Del Ponte (s. 9. helmikuuta 1947 Lugano, Sveitsi) on sveitsiläinen juristi ja diplomaatti.  Hän toimi entisen Jugoslavian kansainvälisen rikostuomioistuimen (ICTY) pääsyyttäjänä, ja vuosina 2008–2011  Sveitsin suurlähettiläänä Argentiinassa.
Lapsuus ja nuoruus

Del Ponte syntyi italiankieliseen perheeseen Luganossa, Sveitsissä 9. helmikuuta 1947. Hän on opiskellut oikeustiedettä Bernissä, Genevessä sekä Englannissa valmistuen vuonna 1972 oikeustieteen maisteriksi (eng. Master of Laws)
Valmistumisensa jälkeen hän työskenteli yksityisessä lakitoimistossa Luganossa, mistä hän muutti vuonna 1975 perustaakseen oman yrityksen.
Del Ponte puhuu italiaa, saksaa, ranskaa ja englantia.
Kansallinen ura

Vuonna 1981 hänet nimitettiin tutkintatuomariksi, ja myöhemmin Luganon  syyttäjäksi. Yleisen syyttäjän uran aikana Del Ponte hoiti petos-, rattijuopumus-, terrorismi- ja vakoiluasioita.
Syyttäjän uransa aikana hän ja tutkintatuomari Giovanni Falcone paljastivat yhteyden sveitsiläisen rahanpesun ja italialaisen huumekaupan välillä. Tämän johdosta tutkintatuomari Falcone murhattiin autopommi-iskussa. Del Ponte oli onnekas pelastuttuaan vahingoittumattomana Palermon kotiin kätketyn puolen tonnin räjähteen pommi-iskusta. Hänen vihamiehensä mafiassa tuntevat Del Ponten nimellä "La Puttana" ("Huora").
Del Ponte toimi myös Sveitsin yleisenä syyttäjänä ennen kansainvälistä uraansa.
Kansainvälinen ura

Del Ponte nimitettiin elokuussa 1999 entisen Jugoslavian (ICTY) sekä Ruandan (ICTR) kansainvälisen sotarikostuomioistuimien syyttäjäksi korvaten edeltäjänsä Louise Arbour'in. Vuonna 2003 YK:n turvallisuusneuvosto päätti siirtää Del Ponten ICTR:n syyttäjän tehtävistä, korvaten hänet Hassan Bubacar Jallow'lla tehostaakseen tuomioistuimien toimintaa. Hänelle jäi vielä ICTY:n pääsyyttäjän tehtävät, jossa hän toimi tammikuuhun 2008 saakka, kunnes hänet nimitettiin Sveitsin suurlähettilääksi Argentiinan, jossa hän oli vuoteen 2011 asti.
Vuosina 2012–2017 hän kuului YK:n turvallisuusneuvoston kolmijäseniseen komiteaan, joka tutki Syyrian konfliktia. Del Ponte erosi komiteasta turhautuneena sen toimintaedellytyksiin.
Yksityiselämä

Del Ponte on eronnut ja hänellä on yksi poika.
Chevrolet Trailblazer (crossover)

| Chevrolet Trailblazer |
| --- | --- |

Valmistustiedot
Valmistusmaa:   Etelä-Korea  Kiina
Valmistaja:  Chevrolet
Konserni:  General Motors
Valmistusvuodet:  2019–
Korimalli:  5-ovinen crossover
Luokka:  J-segmentti
Teknisesti samankaltaisia:  Buick Encore GX
Tekniset tiedot
Pohjalevy:  GM VSS-S
Moottori:  R3
Iskutilavuus:  1,2–1,3 l
Polttoaine:  bensiini
Vetotapa:  etuveto neliveto
Vaihteisto:  9-vaihteinen automaatti CVT-automaatti
Chevrolet Trailblazer on Chevroletin vuodesta 2019 lähtien valmistama crossover-tyyppinen automalli, joka sijoittuu mallistossa pienemmän Traxin ja suuremman Equinoxin väliin. Se perustuu samalle pohjalevylle kuin Buick Encore GX.
Trailblazer esiteltiin Shanghain autonäyttelyssä huhtikuussa 2019 yhdessä Chevrolet Trackerin kanssa. Pohjois-Amerikan markkinoilla mallin ensiesittely oli Los Angelesin autonäyttelyssä marraskuussa 2019. Moottorivalikoiman muodostavat kolmesylinteriset turboahdetut 1,2- ja 1,3-litraiset (155 hv) bensiinimoottorit. Molempien yhteydessä on portaaton CVT-automaattivaihteisto, mutta suuremman moottorin yhteyteen saa myös yhdeksänportaisen automaattivaihteiston. Vetotapana on vakiona etuveto, mutta saatavana on myös nelivetoinen malliversio.
Aiheesta muualla

Kuvia tai muita tiedostoja aiheesta Chevrolet Trailblazer Wikimedia Commonsissa
Chevrolet Tracker (2019)

| Chevrolet Tracker |
| --- | --- |

Valmistustiedot
Valmistusmaa:   Argentiina  Brasilia  Kiina
Valmistaja:  Chevrolet
Konserni:  General Motors
Valmistusvuodet:  2019–
Korimalli:  5-ovinen crossover
Luokka:  J-segmentti
Edeltäjä:  Chevrolet Trax
Teknisesti samankaltaisia:  Buick Encore II Buick Excelle IV Chevrolet Onix II
Tekniset tiedot
Pohjalevy:  GM GEM
Moottori:  R3
Iskutilavuus:  1,0–1,3 l
Polttoaine:  bensiini
Vetotapa:  etuveto
Vaihteisto:  6-vaihteinen manuaali 6-vaihteinen automaatti 6-vaihteinen kaksoiskytkin CVT-automaatti
Chevrolet Tracker on Chevroletin vuodesta 2019 lähtien Kiinan ja Etelä-Amerikan markkinoille valmistama crossover-tyyppinen automalli, joka korvasi sikäläisillä markkinoilla Chevrolet Traxin. Sen sisarmalli on toisen sukupolven Buick Encore.
Tracker esiteltiin Shanghain autonäyttelyssä huhtikuussa 2019 yhdessä Chevrolet Trailblazerin kanssa. Moottorivaihtoehtoina ovat kolmesylinteriset turboahdetut 1,0- (125 hv) ja 1,3-litraiset (165 hv) bensiinimoottorit. Pienemmän moottorin yhteydessä on kuusivaihteinen manuaali- tai kaksoiskytkinvaihteisto, suuremman yhteydessä puolestaan aina portaaton CVT-automaattivaihteisto. Vetotapana on aina etuveto.
Aiheesta muualla

Kuvia tai muita tiedostoja aiheesta Chevrolet Tracker (2019) Wikimedia Commonsissa
Claudine Auger

| Claudine Auger |
| --- | --- |

Henkilötiedot
Syntynyt: 26. huhtikuuta 1941 Pariisi, Ranska
Kuollut: 18. joulukuuta 2019 (78 vuotta) Pariisi, Ranska
Puoliso:  Pierre Gaspard-Huit (1959–?)   Peter Brent (?–2008)
Lapset:  Jessica Claudine Brent (s. 1991)
Näyttelijä
Taiteilijanimet:  Claudine Oger
Aktiivisena:  1958–1997
Merkittävät roolit:  Domino Vitali (Pallosalama)
Aiheesta muualla
IMDb 
Elonet
AllMovie
Claudine Auger (Oger, 26. huhtikuuta 1941 Pariisi, Ranska – 18. joulukuuta 2019 Pariisi, Ranska) oli ranskalainen näyttelijä. Hänen tunnetuin roolinsa oli Domino Vitalin rooli James Bond -elokuvassa Pallosalama, joka sai ensi-iltansa vuonna 1965. Auger aloitti uransa mallina ja oli vuoden 1958 Miss Maailman ensimmäinen perintöprinsessa.
1960-luvun jälkeen hän jatkoi uraansa Ranskassa elokuvien ja TV:n parissa.
Auger kuoli Pariisissa 18. joulukuuta 2019.
Claudia Zaczkiewicz

| Mitalit> Maa:   Länsi-Saksa.Naisten yleisurheilu. Olympialaiset  | Mitalit> Maa:   Länsi-Saksa.Naisten yleisurheilu. Olympialaiset  | Mitalit> Maa:   Länsi-Saksa.Naisten yleisurheilu. Olympialaiset  | Maa:   Länsi-Saksa> Naisten yleisurheilu. |
| --- | --- | --- | --- |
|  Pronssia | Soul 1988 | 100 m aitajuoksu |  |
Claudia Hildegard Zaczkiewicz (o.s. Reidick, s. 4. heinäkuuta 1962 Oberhausen, Länsi-Saksa) on saksalainen yleisurheilija, jonka päälaji oli 100 metrin aitajuoksu. Hän saavutti Länsi-Saksan edustajana olympiapronssia.
Zaczkiewiczin uran huippuvuodet osuivat 1980-luvun lopulle. Hän oli 100 metrin aitajuoksussa Länsi-Saksan mestari vuosina 1987–1989. Vuonna 1987 hän sijoittui Euroopan cupin finaalissa kolmanneksi ja Rooman MM-kilpailuissa seitsemänneksi. Soulin olympialaisissa 1988 hän juoksi välierissä ennätyksensä 12,75 ja ylsi loppukilpailussa samaan aikaan, mikä riitti pronssimitaliin. Vuoden 1989 Euroopan cupissa hän sijoittui toiseksi ja maailmancupissa viidenneksi. Saman vuoden universiadeissa hän saavutti pronssia ajalla 12,78. Euroopan-mestaruuskilpailuissa Zaczkiewicz ei saavuttanut loppukilpailupaikkoja, kuten ei myöskään sisäratojen arvokilpailuissa.
Zaczkiewicz otti vuonna 1996 perheensä kanssa käyttöön tyttönimensä Reidick.
Charmian May

| Charmian May> Henkilötiedot |
| --- | --- |
Syntynyt: 16. kesäkuuta 1937 Horndean, Hampshire, Yhdistynyt kuningaskunta
Kuollut: 24. lokakuuta 2002 (65 vuotta) Purbrook, Hampshire
Ammatti:  näyttelijä
Näyttelijä
Aktiivisena:  1962–2002
Aiheesta muualla
IMDb
Charmian Rosemary May (16. kesäkuuta 1937 Horndean, Hampshire – 24. lokakuuta 2002 Purbrook, Hampshire) oli englantilainen näyttelijä. Hän näytteli teatterissa, televisiosarjoissa ja elokuvissa. Hänen roolinsa olivat yleensä sivuosia.
Ura

May näytteli muun muassa television komediasarjoissa Täyttä elämää (The Good Life), You're Only Young Twice ja Pokka pitää. Hänen elokuvarooleihinsa kuuluu muun muassa rouva Darcy komediassa Bridget Jones – elämäni sinkkuna (2001).
Teatterissa May näytteli vuodesta 1962 aina vuosisadan loppuun saakka. Hänen debyyttinsä oli hoitajan rooli Renaissance Theatre Companyn näytelmässä Antigone. Mayn myöhemmistä rooleista mainittakoon Maxine Stuart Salisbury Playhousen näytelmässä 84 Charing Cross Road (1981).
Käännös suomeksi
Carla Bosco

Carla Marta Stefania Bosco (s. 22. joulukuuta 1983 Mikkelin maalaiskunta) on suomalainen entinen pikajuoksija.
Bosco on saavuttanut 16 aikuisten SM-mitalia, joista neljä kultaista. Hän edusti Suomea lukuisia kertoja maaotteluissa sekä nuorten MM-kilpailuissa Jamaikan Kingstonissa. Hän lopetti kilpauransa vuonna 2009.
Aikuisten SM-mitalit

| --- | --- |
 Ulkoradoilla 100 m Pronssia 2005 (12,04)  200 m Hopeaa 2001 (24,97)  4 × 100 m Kultaa 2004, 2005  Hopeaa 2000, 2002  Pronssia 2001  4 × 400 m Kultaa 2005  Hopeaa 2002, 2003, 2004 :  Sisäradoilla 60 m Pronssia 2002 (7,51)  200 m Hopeaa 2002 (24,63), 2003 (24,64)  4 × 200 m Kultaa 1999  Pronssia 2004
Henkilökohtaiset ennätykset

| --- | --- |
 Ulkoradoilla 100 m 11,86 (2002)  200 m 24,11 (2002)  400 m 54,59 (2005)  100 m aidat 14,29 (2001)  Pituus 585 (2001) :  Sisäradoilla 60 m 7,51 (2002)  100 m 12,19 (2003)  200 m 24,64 (2003), ylipitkällä radalla 24,43 (2001)  400 m 57,34 (2009), ylipitkällä radalla 57,27 (2009)  60 m aidat 8,80 (2001)
Yksityiselämä

Boscon sisko on entinen yleisurheilija, näyttelijä Manuela Bosco. Siskosten isä oli fysiologian professori Carmelo Bosco. Harri Kirvesniemi on heidän enonsa.
Aiheesta muualla

Carla Bosco Tilastopaja (vaatii kirjautumisen, maksullinen palvelu).
Charles Rader

| Charles Michael Rader> Henkilötiedot |
| --- | --- |
Syntynyt: 20. toukokuuta 1939 (ikä 85)  New York 
Koulutus ja ura
Instituutti:  Lincolnin laboratorio Massachusetts Institute of Technologyssä (MIT) 
Tutkimusalue:  digitaalinen signaalinkäsittely (DSP) 
Palkinnot:  IEEE Fellow 
Charles Michael Rader (20. toukokuuta 1939 New York ) on digitaalisen signaalinkäsittelyn (DSP) uranuurtaja Lincolnin laboratoriossa Massachusetts Institute of Technologyssä (MIT) 1960-luvulta saakka.
Kansainvälisiä palkintoja ja tunnustuksia

IEEE fellow (1978)
ASSP Technical Achievement Award (1976)
ASSP Society Award (1985)
IEEE Jack S. Kilby Signal Processing Medal (1997)
Teokset

Gold, Bernard & Rader, Charles M. & Stockham, Thomas G. & Oppenheim, Alan V.: Digital processing of signals.  (Lincoln Laboratory publications, 1. painos, 269 sivua)  New York:  McGraw-Hill, Inc., 1969.  ISBN 0-07-023642-9.
Brian Kernighan

| Brian Kernighan |
| --- | --- |

Henkilötiedot
Koko nimi:  Brian Wilson Kernighan
Syntynyt: 1942 Toronto, Kanada
Koulutus ja ura
Väitöstyön ohjaaja:  Peter Weiner
Instituutti:  Bell Labs, Princetonin yliopisto
Tutkimusalue:  tietojenkäsittelytiede
Tunnetut työt:  AWK, AMPL
Aiheesta muualla
www.cs.princeton.edu/~bwk
Brian Wilson Kernighan (s. 1942, Toronto) on tietojenkäsittelytieteilijä, joka työskentelee Bell Labsilla ja vuodesta 2000 Princetonin yliopiston tietojenkäsittelytieteen professorina.
Kernighan opiskeli teknistä fysiikkaa Toronton yliopistossa ja sähkötekniikkaa Princetonin yliopistossa.
Kernighan työskenteli Fernando J. Corbatólle Project MAC:ssa MIT:ssä. Kernighan ohjelmoi Compatible Time-Sharing Systemillä ja keräsi tietoa Multics-projektia varten.
Bell Labsilla hän on kehittänyt matemaattista AMPL-ohjelmointikieltä.
Kernighan ehdotti Unix-käyttöjärjestelmälle sen nimeä (muodossa UNICS, vastineeksi Multicsille), mutta ei muista mistä "X"-kirjain nimeen on peräisin. Kernighan myös popularisoi käyttöjärjestelmän työkaluohjelmien filosofian, kehitti erikoistuneita kieliä kuten ratfor, eqn, AWK ja pic. Kernighan kehitti troff:ia Joe Ossannan jälkeen.
Kernighan tunnetaan Dennis Ritchien kanssa kirjan The C Programming Language (1978,  ISBN 9780131101630) kirjoittajana. Kirjan ensimmäisen laitoksen mukaan C-ohjelmointikielen ANSI C -standardia edeltänyt versio tunnetaan nimellä K&R C. Kernighanin mukaan hänellä ei kuitenkaan ollut osaa C:n suunnittelussa, vaan se on täysin Ritchien käsialaa.
Kernighan on tehnyt myös kirjoja Rob Piken kanssa: The Practice of Programming ( ISBN 0-201-61586-X) ja The Unix Programming Environment ( ISBN 0-13-937681-X).